Մարզպետի այցի վերջին կանգառը Ճամբարակ քաղաքի բռնցքամարտի խմբակում էր, որտեղ այս պահին մարզվում է 97 բռնցքամարտիկ: Համայնքի ղեկավարի ներկայացմամբ՝ կարճ ժամանակի ընթացքում քաղաքի բռնցքամարտի թիմը գրանցել է լուրջ ձեռքբերումներ՝ տալով Հայաստանի չեմպիոն եւ Եվրոպայի առաջնության մասնակից երկու թեկնածուներ: «Ձեռքբերումներն ավելի ակնառու կլինեն, եթե կարողանանք ստեղծել շենքային ու մարզումային բավարար պայմաններ, ինչի ուղղությամբ եւս մտածում ենք, համարժեք քայլեր փորձում ձեռնարկել, սակայն աջակցության խիստ կարիք ունենք»,- նշեց համայնքի ղեկավարը: Ամփոփելով այցի արդյունքները՝ մարզպետը նշեց, որ ճամբարակը, որպես սահմանամերձ համայնք, մշտապես գտնվելու է իր ուշադրության կենտրոնում, իսկ առաջնահերթ լուծում պահանջող խնդիրները, մարզպետարանի հնարավորությունների սահմաններում, ստանալու են համապատասխան աջակցություն: «Ճամբարակի խնդիրները ավելի շատ են, քան մարզի այլ տարածաշրջաններում է: Սակայն, ի ուրախություն բոլորիս, կարող եմ ասել, որ Ճամբարակը աշխույժ աշխատանքային իրավիճակում է: